# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

##  ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 17603**

 **Λιβαδειά 6 /10/2022**

**ΑΠΟΣΠΑΣΜΑ**

Από το πρακτικό της αριθμ.2022-23ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **112**

**ΘΕΜΑ : Ορισμός Μελών της Επιτροπής Εμποροπανήγυρης Λιβαδειάς**

Στη Λιβαδειά σήμερα την 5η Οκτωβρίου 2022, ημέρα Τετάρτη και ώρα 19:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **17154/30-9-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Γιαννακόπουλος Βρασίδας  |
|  |  Μητάς Αλέξανδρος | 2  | Πούλου Γιώτα  |
|  | Τσεσμετζής Εμμανουήλ | 3  | Γαλανός Κων/νος  |
|  | Δήμου Ιωάννης  | 4  | Καράλης Χρήστος  |
|  | Αποστόλου Ιωάννης | 5  |  Φορτώσης  Αθανάσιος |
|  | Σάκκος Μάριος  | 6  | Πούλος Ευάγγελος |
|  | Νταντούμη Ιωάννα  | 7  | Αρκουμάνης Πέτρος |
|  | Καράβα Χρυσοβαλάντου Βασιλική (Βάλια)  | 8. | Γερονικολού Λαμπρινή  |
|  | Μερτζάνης Κων/νος  | 9. | Μπαρμπέρης Νικόλαος |
|  |  Σαγιάννης Μιχαήλ  | 10. | Τουμαράς Βασίλειος |
|  | Καπλάνης Κων/νος  | 11. |  Σπυρόπουλος Δημοσθένης |
|  | Τόλιας Δημήτριος  | 12 | Πλιακοστάμος Κων/νος  |
|  | Τζουβάρας Νικόλαος  | 13 | Χέβα Αθανασία (Νάνσυ) |
|  |  Κοτσικώνας Επαμεινώνδας  |  |   |
|  | Μπράλιος Νικόλαος  |  | Οι οποίοι δεν προσήλθαν |
|  | Τσιφής Δημήτριος  |  | αν και κλήθηκαν νόμιμα |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Κατής Χαράλαμπος |  |  |
|  | Παπαϊωάννου Λουκάς  |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης ο οποίος αποχώρησε στο 2ο Θ.Η.Δ.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη 3Ο θέμα της ημερήσιας διάταξης , της υπ αριθμ **17154/30-9-2022** πρόσκλησης (4ο στον Πίνακα Θεμάτων Συνεδρίασης ) *,* η κ. Πρόεδρος έθεσε υπόψη των μελών του Δημοτικού το υπ αριθμ.17120/30-9-2022 έγγραφο του Αυτοτελούς Τμήματος Τοπικής Οικονομικής Ανάπτυξης σύμφωνα με το οποίο**:**

*Στο Σχέδιο Κανονισμού Λειτουργίας βραχυχρόνιων υπαίθριων αγορών του άρθρου 33 του Ν.4849/2021 (παραδοσιακής ετήσιας εμποροπανήγυρης, ολιγοήμερων εορταστικών αγορών και θρησκευτικών πανηγύρεων) Δήμου Λεβαδέων, όπως το εισηγείται η Επιτροπή Ποιότητας Ζωής με την αριθμ. 42/2022 απόφαση της Επιτροπής Ποιότητας Ζωής και ειδικότερα στη παράγραφο 7 του άρθρου 13 αυτού ορίζεται ότι :*

*- Με απόφαση του Δημοτικού Συμβουλίου ορίζεται η Επιτροπή Εμποροπανήγυρης, η οποία απαρτίζεται* ***από τέσσερις (4) δημοτικούς συμβούλους*** *και* ***τρείς (3) δημοτικούς υπαλλήλους του Δήμου Λεβαδέων. Στην ίδια απόφαση ορίζεται ο Πρόεδρος αυτής καθώς και ο αναπληρωτής του.*** *Η Επιτροπή είναι αρμόδια για την επίλυση-διευθέτηση των πάσης φύσεως προβλημάτων που θα προκύψουν κατά την λειτουργία της εμποροπανήγυρης .*

*Η Επιτροπή Εμποροπανήγυρης, εξουσιοδοτείται να αντιμετωπίζει κατά περίπτωση και κατά την κρίση της, οποιαδήποτε θέματα προκύπτουν κατά την προετοιμασία και λειτουργία της εμποροπανήγυρης και δεν προβλέπονται στους όρους λειτουργίας ή ανακύπτουν κατά την εφαρμογή τους ή έρχονται σε αντίθεση με αυτούς.*

*Οι εκθέτες ή επισκέπτες για κάθε ζήτημα ενημέρωσης μπορούν να απευθύνονται στην παραπάνω Επιτροπή.*

*Για οτιδήποτε δεν προβλέπεται στον Κανονισμό Λειτουργίας, αρμόδια είναι η Επιτροπή Εμποροπανήγυρης του Δήμου Λεβαδέων.*

*Κατόπιν των ανωτέρω καλείστε για τον ορισμό των μελών της Επιτροπής Εμποροπανήγυρης καθώς και του Προέδρου αυτής με τον αναπληρωτή του .*

 Ακολούθως το λόγο ζήτησε ο αντιδήμαρχος Τοπικής, Οικονομικής Ανάπτυξης ο οποίος είπε ότι όσον αφορά τους δημοτικούς συμβούλους προτείνουμε να είναι ο ίδιος ως Πρόεδρος και ο κ. Δήμου, ως αναπληρωτής Πρόεδρος ,δηλαδή οι αντίστοιχοι αντιδήμαρχοι των υπηρεσιών που άπτονται της εμποροπανηγύρεως.

 Τα ονόματα των υπαλλήλων που θα συμμετέχουν ως μέλη στην επιτροπή προτείνω να είναι ο κ. Μπάκας, ο κ.Βουτσελάς από την Οικονομική Υπηρεσία και από το Αυτοτελές Τμήμα Πολιτισμού, Αθλητισμού και Τουρισμού ο κ. Μανούσκος

 Κατόπιν η Πρόεδρος κάλεσε τα μέλη του Δημοτικού Συμβουλίου να προτείνουν τα προβλεπόμενα μέλη που προέρχονται από την μειοψηφία.

Ο κ. Καπλάνης πρότεινε να συμμετέχει από την δική του παράταξη « Δυναμική Αυτοδιοικητική Συνεργασία» ο κ. Φορτώσης Αθανάσιος.

Ο κ. Καραμάνης πρότεινε να συμμετέχει από την δική του παράταξη « ΑΛΛΑΖΟΥΜΕ ΣΕΛΙΔΑ »ο κ. Βασίλειος Τουμαράς.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* τις διατάξεις του άρθρου 79 του Ν. 3463/2006
* τις αποφάσεις των Κοινοτήτων του Δήμου Λεβαδέων
* την υπ αριθμ.42/2022 απόφαση της ΕΠΟΙΖΩ
* Τις διατάξεις του Ν. 4849/2021 (ΦΕΚ 207/05.11.2021 τεύχος Α')
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

**Ορίζει** την Επιτροπή Εμποροπανήγυρης για το έτος 2022 αποτελούμενη από τους:

* ΚΑΛΟΓΡΗΑ ΑΘΑΝΑΣΙΟ Αντιδήμαρχο - Πρόεδρος
* ΔΗΜΟΥ ΙΩΑΝΝΗ Αντιδήμαρχο - αναπληρωτής Πρόεδρος
* ΦΟΡΤΩΣΗ ΑΘΑΝΑΣΙΟ Δημοτικό σύμβουλο- μέλος
* ΤΟΥΜΑΡΑ ΒΑΣΙΛΕΙΟ Δημοτικό σύμβουλο- μέλος
* ΜΠΑΚΑ ΒΑΣΙΛΕΙΟ Υπάλληλο της Δ/νσης Οικονομικών
* ΒΟΥΤΣΕΛΑ ΝΙΚΟΛΑΟ Υπάλληλο της Δ/νσης Οικονομικών
* ΜΑΝΟΥΣΚΟ ΔΗΜΗΤΡΙΟ Υπάλληλο του Αυτοτελούς Τμήματος Πολιτισμού, Αθλητισμού και Τουρισμού

Σκοπός της επιτροπής είναι η αντιμετώπιση κατά περίπτωση και κατά την κρίση της, οποιονδήποτε θεμάτων προκύπτουν κατά την προετοιμασία και λειτουργία της εμποροπανήγυρης και δεν προβλέπονται στους όρους λειτουργίας ή ανακύπτουν κατά την εφαρμογή τους ή έρχονται σε αντίθεση με αυτούς.

**Η παρούσα απόφαση πήρε τον αριθμό 112**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  | Σαγιάννης Μιχαήλ  |  |
| 10 |  | Καπλάνης Κων/νος  |  |
| 11 |  | Τόλιας Δημήτριος  |  |
| 12 |  | Τζουβάρας Νικόλαος  |  |
| 13 |  | Φορτώσης Αθανάσιος |  |
| 14 |  | Καραλής Χρήστος  |  |
| 15 |  |  Κοτσικώνας Επαμεινώνδας  |  |
| 16 |  | Αρκουμάνης Πέτρος |  |
| 17 |  | Τσιφής Δημήτριος  |  |
| 18 |  | Καραμάνης Δημήτριος  |  |
| 19 |  | Χέβα Αθανασία |  |
| 20 |  | Κατής Χαράλαμπος |  |
| 21 |  | Παπαϊωάννου Λουκάς  |  |
|   |  |  |  |
|   |  |  |  |
|   |  |   |  |